
TABEL CRONOLOGIC 


1899 2 iulie (stil vechi, 19 iunie). Se naşte, la Spitalul Filantropia din 
Bucureşti, Gheorghe Vişan, fiul Mariei Vişan şi al lui Tache Căpitănescu, 
cel care avea să devină G. Călinescu. 


1907 17 martie Soții Constantin si Maria Călinescu (n. Căpitănescu) adoptă 
pe Gheorghe Vişan, elev în clasa a doua primară. Familia se afla la Iaşi. 
In acelaşi an moare tatăl adoptiv. 


1908 iunie Maria Călinescu se mută la Bucureşti, în casa surorilor sale. 
1910-1914 Este elev la gimnaziul „Dimitrie Cantemir“. 


1914-1916 Elev la secţia modernă a liceului „Gh. Lazăr“, unde-i are ca pro- 
fesori pe C. Giurescu, Gr. Tăuşan, Hildebrand Frollo ş. a. 


1916-1917 Fiind în refugiu la Iaşi, face aici, în particular, ultima clasa de 
liceu. 


1918 octombrie Trece bacalaureatul la Liceul „Mihai Viteazul“ din capitală. 


1919 19 aprilie Apare Sburătorul, revistă literară condusă de E. Lovinescu, 
unde G. Călinescu trimite primele versuri. D. N[anu] reproduce o strofă 
nereusitá la „Poşta redacţiei“ din mai. Spre sfârşitul aceluiaşi an, E. 
Lovinescu îi răspunde la aceeaşi „Poştă a redacţiei“ cu privire la nişte 
„cugetări“ de originalitatea cărora se îndoieşte. Primul semn încura- 
jator din partea lui E. Lovinescu survine la aceeaşi rubrică, în 15 noi- 
embrie. 


octombrie Se înscrie la Facultatea de filozofie şi litere, secţia filologie 
modernă a Universităţii din Bucureşti, iar în luna următoare se anga- 
jează ca subbibliotecar la biblioteca facultăţii. 


1920 Urmează cursurile de literatură română ţinute de Mihail Dragomirescu. il 
cunoaşte pe Ramiro Ortiz, titularul catedrei de limba şi literatura italiană 

a universitátii bucurestene. Se angajeazá ca paleograf si bibliotecar, ulteri- 
or ca arhivar la Arhivele Statului, find recomandat de D. Onciul, decanul 
Facultăţii de litere. Işi dá demisia din postul de subbibliotecar. 


Debutează în publicistică în paginile ziarului Dimineaţa. 


1921 Semnează in revista Roma, I, nr. 3, traducerea nuvelei Nastagio degli 
onesti din Decameronul lui Boccaccio. Participă la excursia organizată 
în Italia de Ramiro Ortiz, vizitând, în drum spre Roma, Istanbulul, At- 
ena, Catania, Napoli. Colaborează la ziarul Dacia. 


1923 Apare romanul lui Giovanni Papini — Un uomo finito (Un om sfârşit), 
tradus de G. Călinescu, cu o prefaţă a autorului, scrisă pentru această 
traducere, şi cu un cuvânt înainte de M. Marcu. În acelaşi an îşi trece 
examenul de licenţă şi devine profesor suplinitor la Liceele „Gh. Şin- 
cai“ şi „Matei Basarab” din capitală. Renuntá la postul de arhivar. 


1924 Redactează, scriindu-le de fapt, numerele pe ianuarie, martie, iunie- 
iulie şi august ale revistei Roma. Promovează examenul de capacitate 
la limbile italiană şi română şi devine profesor la Liceul „Diaconovici 
Loga“ din Timişoara, prin ordin ministerial. Nu se prezintă însă la post, 
deoarece obţine concediu de studii şi o bursă de doi ani pentru şcoala 
Română din Roma, atunci de arheologie şi istorie. Fusese recomandat 
ministerului de Ramiro Ortiz, iar hotărârea o luaseră D. Onciul şi Va- 
sile Pârvan. Va frecventa biblioteca Şcolii, a Institutului „De propagan- 
da fide“ şi a Vaticanului. Va asculta cursurile lui Adolfo Venturi şi va 
vizita muzeele Renaşterii. Se va feri să se specializeze strict, dar va 
deprinde obişnuinţa muncii organizate. 


1925 Publică în revista Diplomatarium italicum studiul Alcuni missionari 
catolici italiani nella Moldovia nei secoli XVII e XVIII, studiu tipărit apoi 
în volum de Academia Română în colaborare cu Libreria di seienze e 
lettere din Roma. 


1926 Se întoarce în ţară, unde este detaşat, prin ordin ministerial, ca profe- 
sor de limba şi literatura italiană, la Liceul „Gh. Şincai“ din capitală. 
Frecventează cenaclul lui E. Lovinescu şi debutează în Universul literar 
(nr. 51) cu poezia Nova mihi apparuit Beatrix. 


1927 Îşi extinde colaborarea la diverse publicaţii: Vremea lui 1. Valerian (unde 

scrie până în 1929, apoi, sporadic, în 1932 şi 1933); Sinteza (unde 
începe polemica cu E. Lovinescu, dusă intermitent, până la moartea 
acestuia, în diverse publicaţii); Gândirea (unde publică neregulat până 
în 1929); Politica (accidental, dar revine şi în 1928). 


1928 Colaborează la Universul literar, condus de Camil Petrescu, la revista 
Opoziția, preia cronica literară a Vieţii literare, începe polemica cu re- 
vista Kalende, condusa de Vladimir Streinu, Pompiliu Constantinescu, 
Tudor Şoimaru şi Şerban Cioculescu. Îşi ia în primire postul de la Liceul 
„Diaconovici Loga“ din Timişoara, dar vine lunar în Bucureşti. 


1929 Se căsătoreşte cu Alice Vera Trifu, fiica lui Simion şi a Elisabetei Trifu 
din Bucureşti. Vor locui până către sfârşitul anului la Timişoara. Atunci 
obţine aprobare ministerială pentru detaşare la Şcoala superioară de 
comerţ nr. 2 din capitală. 


Colaborează cu studiul Valachia şi Moldavia în vechile periple italiene 
la volumul colectiv Omagiu lui Ramiro Ortiz. 


1930 Se transferă la catedra vacantă de italiană de la şcoala superioară de 
comerţ nr. 2 din Bucureşti. Redactează revista Roma (unde publică mai 
intens până în 1932), scoate revista Capricorn, două numere, unde 
foloseşte prima oară pseudonimul Capricorn, începe să publice în Vre- 
mea un studiu despre E. Lovinescu (ultimul episod în febr. 1931), începe 
polemica cu Gândirea, colaborează întâmplător la Vestul. Apare Altre 
notizie sui missionari catolici nei paesi romeni în acelaşi Diplomatarium 
italicum, publicat apoi în volum de Academia Română împreună cu Li- 
breria di scienze e lettere din Roma. 


1931 Este numit profesor titular de limba italiană în învăţământul secundar 
şi comercial din Bucureşti. Colaborează la Adevărul literar şi artistic, 
ziarul Cuvântul, la Viaţa românească. Termină de scris Viaţa lui Mihai 
Eminescu şi începe s-o publice în foileton în ziarul Mişcarea. Mihai Ralea 
o citeşte în manuscris şi o recomandă călduros lui Al. Rosetti, direc- 
torul editurii „Cultura naţională“. 


1932 Colaborează regulat la Adevărul literar şi artistic (până în 1939). Pub- 
lică şi cu pseudonimele Sportiv, Ovidius (în 1932); Ad. Lit. (în 1933, 
1937); Al. (în 1933—1938); Aristarc (în 1933—1938). Publică manu- 

scrise eminesciene in Adevárul literar gi artistic ca gi in Viata româneascá, 
Románia literará (colaborare solicitatá de Camil Baltazar). Tot in 
Románia literará publicá un prim capitol al romanului intitulat initial 
Ursitoarele (viitoarea Cartea nuntii). Apare Viata lui Mihai Eminescu. 
Este propus de G. Ibráileanu si numit codirector al Vietii románesti, 
aláturi de Mihai Ralea. Este ales, la propunerea lui Al. Rosetti, mem- 
bru în juriul pentru decernarea premiului „Tekirghiol-Eforie”, premiu 
ce va fi obţinut de Mircea Eliade pentru romanul Maitrey. 


1933 Apare ultimul foileton al romanului în România literară. Apare, în Ed- 
itura „Adevărul“, Cartea nunţii. Începe polemica cu Camil Baltazar. Inau- 
gurează, în Adevărul literar şi artistic, „Cronica mizantropului“, pe care 
o semnează la început Al., apoi Aristarc, pseudonim folosit frecvent până 
în 1947 şi, mai rar, până la sfârşitul vieţii. Initiazá apariţia bilunará a 
Vieţii româneşti. Aici, ca şi în Adevărul literar şi artistic, publică frag- 
mente din Opera lui Mihai Eminescu. Apare ediţia a doua a Vieţii lui 
Mihai Eminescu. Colaborează la numărul festiv al ziarului Dimineaţa. 


În vara acestui an începe polemicile cu Mihail Sebastian, Pompiliu Con- 
stantinescu şi 1. Valerian. Este ales din nou membru în juriul premiului 
„Tekirghiol-Eforie“. 


1934 Apare primul volum din Opera lui Mihai Eminescu. Se îmbolnăveşte de 
astenie nervoasă şi părăseşte redacţia Vieţii româneşti. 


1935 Apar volumele II şi HI din Opera lui Mihai Eminescu. 


1936 Apar volumele IV şi V din Opera lui Mihai Eminescu. Primeşte premiul 
„Hamangiu“ al Academiei Române pentru Viaţa lui Mihai Eminescu şi 
volumele I-III ale Operei lui Mihai Eminescu. Începe colaborarea la Re- 
vista Fundațiilor Regale, unde va publica intermitent până în 1940, 
Reîncepe colaborarea la Viaţa românească. Apar în Adevărul literar şi 
artistic primele fragmente din Istoria literaturii române..., cu titlul Din 
istoria literaturii româneşti. Face o excursie în Franţa şi Italia. 


Se înscrie la doctorat la Universitatea din Iaşi. Comisia, formată din 
I. M. Marinescu, Mihai Ralea, Iorgu lordan şi Octav Botez, preşedinte 
O. Tafrali, conferă titlul de doctor în litere lui George Călinescu pentru 
teza Analiza unui manuscris eminescian („Avatarii faraonului Tlă“), teză 

complementară fiind volumele IV şi V din Opera lui Mihai Eminescu. 


1937 Dă concurs pentru conferinţa, vacantă, de estetică şi critică literară a 
universităţii ieşene. Comisia este alcătuită din Mihai Ralea, preşedinte, 
Iorgu lordan şi Octav Botez, membri, I. M. Marinescu şi I. C. Balmus, 
membri supleanti. 


1938 Apare romanul Enigma Otiliei, 2 vol. 

Înființează asociaţia literară „Noua Junime“, care-şi deschide şedinţele 
în redacţia ziarului Iaşul, în prezenţa lui Andrei Oțetea, Iorgu Iordan, 
George Ivascu ş. a. Va colabora la Iaşul. Apare Viaţa lui Ion Creangă. E 
considerat demisionat de la Şcoala superioară de comerţ din Bucureşti. 
Se stabileşte la Iaşi, unde va sta cu intermitente până în 1944. Apare 
ediţia a III-a a Vieţii lui Mihai Eminescu şi ediţia Poezii de Mihai Emi- 
nescu, întocmită şi comentată de G. Călinescu. Călătoreşte în Franţa şi 
Italia. 

Reîncepe cursul la universitatea ieşeană cu prelegerea Despre biografi- 
ile romantate. 


1939 Apare la Iaşi Jurnalul literar, săptămânal de critică şi informaţie liter- 
ară, scos de G. Călinescu. Foloseşte aici şi pseudonimele Aristarc, Nostra- 
damus, Vera Comşa, J. L. Revista apare până la sfârşitul anului, functi- 
onând şi cu drept de editură. Astfel apar studiile Liviu Rebreanu şi Tu- 
dor Arghezi, semnate de G. Călinescu. Peste vară se mută la Bucureşti, 
lăsând secretariatul publicaţiei lui George Ivaşcu. 


Publică Principii de estetică. Sporadic, colaborează la Însemnări ieşene, 
unde va mai publica şi în 1940. 


1940 Lucrează la Istoria literaturii române de la origini până în prezent, din 
care publică fragmente în Revista Fundațiilor Regale. G. Călinescu obţine 
de la Comandamentul cercului de recrutare din Iaşi ordinul de „Rechi- 
zitionat pe loc pentru lucru“ la facultate, iar din partea Ministerului 
Educaţiei Naţionale, concediu cu salariu întreg, cu începere din decem- 
brie şi până în aprilie anul următor, pentru urmărirea tipăririi Istoriei 
literaturii... 


1941 iulie Apare Istoria literaturii române de la origini până în prezent, 

stârnind un puternic ecou în critica literară a vremii. Se publică peste 
o sută de recenzii, articole şi broşuri. Acestea apar pe tot parcursul 
anului 1941, la începutul anului 1942 şi, mai rar, în anii următori. Prin- 
tre cele mai notabile intervenţii menţionăm următoarele: a lui Eugen 
Lovinescu în Curentul literar (sept. 1941). Şerban Cioculescu în Revis- 
ta română (oct.-dec. 1941), Perpessicius în Universul literar (mai 1945) 
şi a lui Pompiliu Constantinescu la radio (iunie 1945). 


1942 Obține definitivarea pe postul ocupat la universitatea ieşeană. 


1943 Apare Sun sau Calea neturburatá. Mit mongol, dedicată lui Iorgu Iordan, 
„pentru marele său caracter“. Semnează până în 1944, cu pseudon- 
imul Aristarc, o rubrică în Vremea. 


1944 Publică la Vremea 12 poeme. Colaborează la Ecoul; scoate ziarul Tribuna 
poporului. 


Se alcătuieşte o „Comisie de chemare“ pentru catedra vacantă de Isto- 
ria literaturii române moderne a universităţii ieşene, comisie alcătuită 
din Dan Simonescu, Iorgu Iordan, Petru Caraman, D. Caracostea (scrie 
raportul de chemare), D. Popovici. 


G. Călinescu este votat în unanimitate şi numit, prin Decret, profesor 
titular la respectiva catedră. 


1945 Este numit profesor titular la catedra de Istoria literaturii române mod- 
erne a Universităţii din Bucureşti. Tribuna poporului îşi încetează 
apariţia. Scoate săptămânalul literar, artistic şi social Lumea, care va 
apare până în 1946. Reîncepe colaborarea la Revista Fundațiilor Regale 
şi o continuă până în 1947. 

Apare Istoria literaturii române. Compendiu. 


1946 Ţine lecţia de deschidere la Facultatea de litere şi filozofie a Universităţii 
din Bucureşti, cu prelegerea Sensul clasicismului. Apare volumul Im- 
presii asupra literaturii spaniole şi ediţia a doua a Istoriei literaturii 
române. Compendiu. Începe colaborarea la Contemporanul, unde pub- 
lică până în 1964. Va folosi şi pseudonimul Aristarc. 


Ianuarie Uniunea Patriotilor se transformă cu prilejul Congresului care 
are loc acum în Partidul Naţional Popular. G. Călinescu este ales mem- 

bru al Biroului Executiv. Apare ziarul Națiunea al Partidului National 
Popular, ziar condus de G. Călinescu. Aici începe publicarea impresi- 
ilor de călătorie în urma vizitei în U.R.S.S., întreprinsă în acelaşi an, 
pe ruta Kiev-Moscova-Leningrad. 


1947 Apare ediţia a doua din Enigma Otiliei. Termină noua redactare a Op- 
erei lui Mihai Eminescu şi Editura Fundațiilor Regale începe culegerea 
ei. Apare primul număr din noua serie a Jurnalului literar. Reîncepe să 
scrie cronică literară la Națiunea, care-şi va înceta apariţia în 1949. 
Foloseşte pseudonimele Aristarc (1946—1948); Belfegor, Aretino, Selt- 
abadil, Machiavel (toate în 1947). Scoate manualele de limba română 
pentru clasele I—III de gimnaziu şi pentru clasa a IV-a de liceu. 


Deschide cursul de la Facultatea de litere şi filozofie cu prelegerea Is- 
toria ca ştiinţă inefabilă şi sinteză epică. Moare Maria Călinescu. 


1948 Este ales deputat al Marii Adunări Nationale în Circumscriptia elector- 
ală Brăila din partea Frontului Democraţiei Populare. Este ales mem- 
bru activ al Secţiei literare a Academiei Române în locul lui Sextil 
Puşcariu. Apare ultimul număr din Jurnalul literar. Renuntá la cronica 
din Națiunea. Moare Maria Vişan. 


1949 ianuarie Ţine ultimul curs la Facultatea de litere şi filozofie. Este detaşat 
la Institutul de istorie literară şi folclor. Apare volumul Kiev-Moscova- 
Leningrad. Este numit membru în Comitetul naţional jubiliar pentru 
sărbătorirea centenarului lui Mihai Eminescu, comitet condus de Mi- 
hail Sadoveanu. 


1950 Colaborează sporadic la Flacăra. 
1951 E încadrat director la Institutul de istorie literară şi folclor. 


1952 Tine în sala Dalles conferinţa Caragiale despre alegerile din trecut în 
țara noastră. Publică în Contemporanul nuvela Necunoscut. Publică în 
revista Studii articolul Al. Odobescu şi Rusia. Este ales membru în 
Comitetul pentru sărbătorirea centenarului Gogol. I se acordă medalia 
„A cincea aniversare a proclamării R. P R.“ 


1953 Apare romanul Bietul Ioanide. Apare manualul de Istoria literaturii 
române pentru clasa a VIII-a redactat de Ion Vitner şi Ov. S. Croh- 
mălniceanu, colectiv condus de George Călinescu. Călătoreşte în R. P 

Chinezá. 


Mai Apare nr. 1 al revistei Studii si cercetári de istorie literará si folclor, 
buletinul anual al Institutului. 


1954 Cu aceiaşi colaboratori editează manualul Istoria literaturii române pen- 
tru clasa a IX-a. 
Îngrijeşte şi prefateazã ediţia Opere de Ion Creangă. Apar litografiate, 
sub egida Institutului, monografiile Scriitori minori şi Nicolae Filimon. 
Este numit directorul revistei La Roumanie Nouvelle, care va apare până 
în 1958. 


1955 Apare volumul Am fost în China nouă. Apare litografiatá la Institut 
monografia Gr. M. Alexandrescu. 
Apare în Contemporanul, pentru prima oară, „Cronica optimistului“. 


1956 Apar volumele Studii şi conferinţe, Trei nuvele, Enigma Otiliei, ediţia a 
III-a. Publică în Studii şi cercetări de istorie literară şi folclor monografi- 
ile Nicolae Filimon şi Gr. M. Alexandrescu. Colaborează la revista Steaua. 
Este ales membru în Comitetul Uniunii Scriitorilor. Întreprinde, împre- 
ună cu membri ai Institutului, o călătorie de studii prin ţară, pe urme- 
le lui Goga, Slavici, Blaga. 


1957 Publică în Studii şi cercetări de istorie literară şi folclor un capitol din 
noua versiune a Operei lui Mihai Eminescu. Revizuieşte documentaţia 
Vieţii lui Mihai Eminescu. Întreprinde călătorii de studii prin vechi oraşe 
româneşti. Organizează acasă spectacole cu scenetele Directorul nebun 
şi Irod. Participă membri ai Institutului şi invitaţi. 


1958 Călătorii de studii în Moldova şi Transilvania. Spectacolele acasă cu 
Brezaia, Napoleon şi Fouché, Napoleon şi Sf. Elena, Ileana Flutureanca. 
Publică în Contemporanul un studiu despre Nicolae Labiş. 


1959 Apar ediţiile a IV-a şi a V-a din Enigma Otiliei, ca şi versiunea în limba 
franceză a cărţii. Apare în volum monografia Nicolae Filimon. Se con- 
stituie colegiul redacţional pentru elaborarea tratatului de Istoria liter- 
aturii române, condus de George Călinescu. Este sărbătorit în şedinţă 
solemnă de către Academia Română şi Uniunea Scriitorilor cu prilejul 
împlinirii vârstei de 60 de ani. 1 se acordă Ordinul Steaua Republicii 
clasa a II-a. Publică în Gazeta Literară un ciclu de poezii erotice. Merge 

la Praga pe itinerarul lui Nicolae Filimon. Organizează spectacol acasă 
cu piesa Tragedia regelui Otakar şi a prințului Dalibor. 


1960 Apare romanul Scrinul negru. Este numit profesor onorific la catedra 
de Istoria literaturii române a Facultăţii de filologie a Universităţii din 
Bucureşti, unde are dreptul să „ţină cursuri facultative de specialitate“. 
[...] Călătoreşte în Cehoslovacia pe aceeaşi rută. Organizează specta- 
cole acasă cu piesele Phedra, Secretarii domnului de Voltaire. Soarele şi 
Luna. 


1961 Apare ediţia definitivă a Enigmei Otiliei, ca şi versiunea ei germană, 
scoasă la Berlin de Editura „Der Morgen“. Călătoreşte în Franţa, la 
invitaţia lui Jean Louis Vigier, preşedintele grupului de prietenie franco- 
română din Senatul francez. Călătoreşte la Moscova. Este ales deputat 
al Marii Adunări Nationale în Circumscriptia electorală nr. 24, din fos- 
tul raion Răcari. 


1962 Apare monografia Gr. M. Alexandrescu. Apare la Praga şi Vilnius Enig- 
ma Otiliei, iar la Varşovia Scrinul negru. Este reales în Comitetul de 
conducere al Uniunii Scriitorilor. Initiazá înfiinţarea unui Muzeu de is- 
torie literară şi folclor al literaturii române, în sediul Institutului, şi 
donează piesele care alcătuiesc fondul de bază. Ţine un curs despre 
Eminescu la Facultatea de filologie a Universităţii din Bucureşti. 


Merge la Florenţa la Adunarea generală a Comunităţii europene a scri- 
itorilor.[...] 


1963 Apare volumul de versuri Lauda lucrurilor. Apare Scrinul negru editia a 
doua. Îngrijeşte ediţia bilingvă, románo-francezá, a Operelor lui Ion 
Creangá. Publicá, ín Gazeta literará, Tragedia regelui Otakar si a printului 
Dalibor. Publicá fragmente din piesa Ludovic al XIX-lea, fárá a-si destáinui 
paternitatea. Merge la Modena pentru festivitátile dedicate celui de-al 
cincilea centenar al nasterii lui Pico della Mirandola. 


1964 Apare Viata lui Mihai Eminescu in editie definitivá. Apare tratatul de 
Istoria literaturii române vol. I, al cărui coordonator este. Tine la Sala 
Mică a Palatului comunicarea Eminescu — poet naţional în cadrul Sesi- 
unii ştiinţifice a Academiei şi Uniunii Scriitorilor, organizată cu prilejul 
împlinirii a 75 de ani de la moartea lui Mihai Eminescu. Prezintă comu- 

nicarea Umanismul lui Creangá la Sesiunea jubiliará a Facultátii de limba 
si literatura románá. Tine la Facultate cursul special despre Ion Creangá. 
Este numit „şef de catedră onorific“ si „conducător ştiinţific al cadrelor 
care doresc să obţină titlul de candidat în ştiinţe, specialitatea română“. 
Primeşte Premiul de Stat pentru „activitatea literară şi publicistică“ din 
ultimii ani. Este internat la Sanatoriul Otopeni cu diagnosticul „ciroză 


hepatică“. 


1965 Apare, într-o formă revăzută, monografia Ion Creangă. Apare versiunea 
maghiară a Enigmei Otiliei. Este propus candidat la funcţia de deputat 
în Marea Adunare Naţională din partea Circumscriptiei electorale 
Răcari. Este ales din nou în Comitetul de conducere al Uniunii Scriito- 
rilor. Publică în Contemporanul versuri. Apare primul volum din ediţia 
de Opere de G. Călinescu. 

12 martie Se sfârşeşte din viaţă, la Sanatoriul Otopeni, G. Călinescu. 
Începe destinul postum al operei sale. 

Apar următoarele volume din scrierile lui G. Călinescu: Vasile Alecsan- 
dri, Impresii asupra literaturii spaniole, Estetica basmului, Eminescu, Bi- 
etul Ioanide, Enigma Otiliei, care se publică tot în acest an şi la Atena, 
în versiune greacă, Teatru, Iubita lui Bălcescu. 

Institutul pe care l-a condus se va numi „G. Călinescu“. 


1966 Viaţa lui Mihai Eminescu în versiune românească şi maghiară, Studii şi 
cercetări de istorie literară, Studii şi comunicări, Poezii, Ion Creangă (Viaţa 
şi opera), Ion Eliade Rădulescu şi şcoala sa, ediţia a doua a Enigmei Otiliei, 
în germană, la Berlin. 


1967 Scriitorii străini, Ulysse, Enigma Otiliei, care se şi traduce la Buenos 
Aires. Apoi versiunea germană a Vieţii lui Mihai Eminescu şi, în limba 
maghiară, o selecţie de poezii. 


1968 Catina Damnatul, Istoria literaturii române. Compendiu, Principii de es- 
tetică (antologie), Scrieri despre artă, Scrinul negru. Apar în magiară 
Bietul Ioanide şi un volum de critică literară, iar în bulgară Enigma 
Otiliei. 


1969 Cartea nunţii şi Enigma Otiliei. Apare în maghiară Scrinul negru. 

1970 Opera lui Mihai Eminescu, în 2 vol. Ion Bălu publică G. Călinescu. Eseu 
despre etapele creaţiei. 


1971 Universul poeziei, Texte social-politice 1944—1945, Enigma Otiliei, Bi- 
etul Ioanide şi, în limba bulgară, Viaţa lui Mihai Eminescu, iar în maghi- 
ară Cartea nunţii. 


1972 Studii de literatură universală. Literatura nouă. Cartea nunţii, iar în 
franceză şi engleză Studii de poetică. 


1973 Viaţa lui Mihai Eminescu, Universul poeziei, Gâlceava ínteleptului cu lu- 
mea. Pseudojurnal de moralist, vol. I, Ion Creangă (Viaţa şi opera). 
Însemnări de călătorie; Bietul Ioanide, versiunea poloneză la Varsovia a 
Bietului Ioanide. 


1974 Principii de estetică, Enigma Otiliei, Scrinul negru, versiunea maghiară 
a Laudei lucrurilor. 


1975 Viaţa lui Mihai Eminescu, Ion Creangă (Viaţa şi opera), Bietul Ioanide, 
Opere alese, în limba rusă, la Moscova; Enigma Otiliei, Ion Creangă şi 
Cartea nunţii, în maghiară. Ion Bălu publică George Călinescu (1899— 
1965) Biobibliografie. 


1976 Opera lui Mihai Eminescu, Enigma Otiliei, Sun sau Calea neturburată. 
Mit mongol. Apare în bulgară Scrinul negru. 


1977 Scrinul negru, Viaţa lui Mihai Eminescu şi Corespondenta lui George 
Călinescu cu Al. Rosetti. 


1978 Mihai Eminescu (Studii şi articole), Ion Creangă (Viaţa şi opera), Cartea 
nunţii. 
1979 Avatarii faraonului Tlă, Scrisori şi documente, Enigma Otiliei. 


Dumitru Micu publică studiul G. Călinescu. Între Apollo şi Dionysos, iar 
Ion Nutá îngrijeşte ediţia Amintiri despre G. Călinescu. 


1980 Bietul Ioanide. 


1981 Ion Bălu Viaţa lui G. Călinescu şi Mircea Martin — G. Călinescu şi „com- 
plexele“ literaturii române. 


1982 Apare ediţia a doua a Istoriei literaturii române de la origini până în 

prezent, Editura Minerva. Este o editie revázutá si adáugita. Autorul a 
inceput revizia Istoriei... incá din 1946. 


Editia a doua cuprinde cam o sutá de pagini ín plus (de formatul pri- 
mei editii). Desi viziunea de ansamblu, periodizarea, structura lucrárii 
si judecátile de valoare nu sunt substantial modificate, totusi exacti- 
tatea informatiei este net superioará primei editii. Exemplificám: 
documentatie imbunátátitá la Gr. Alexandrescu, Al. Odobescu, Mihai 
Eminescu, I. L. Caragiale, Al. Vlahutá, B. Delavrancea s. a.; stiri biobib- 
liografice noi despre C. D. Aricescu, G. Baronzi, St. O. Iosif, M. 
Kogălniceanu, V. Alecsandri, N. T. Orăşanu s. a. Au fost luate în 
consideraţie, în prezenta ediţie, modificările operate de Călinescu în 
paginile primei ediţii, în număr de 58, ca şi informaţiile, în număr de 
138, publicate cu începere din 1946 în diverse periodice (Națiunea, 
Studii şi cercetări de istorie literară şi folclor, Lumea, Revista Fundațiilor 
Regale) cu menţiunea „completări la Istoria literaturii române“. Unele 
capitole ale prezentei ediţii sunt rescrise în întregime în vederea 
reeditării lucrării (ex. Kogălniceanu, Negruzzi, Bolintineanu, I. L. Cara- 
giale ş. a.). 


ECATERINA TARÁLUNGÁ 


